CELEX: 62019TN0880
Language: sk
Date: 2019-12-31 00:00:00
Title: Vec T-880/19: Žaloba podaná 31. decembra 2019 – UW/Komisia

2.3.2020   
            
            
               SK
            
            
               Úradný vestník Európskej únie
            
            
               C 68/49
            
         
      Žaloba podaná 31. decembra 2019 – UW/Komisia
      (Vec T-880/19)
      (2020/C 68/58)
      Jazyk konania: francúzština
      
         Účastníci konania
      
      
         Žalobca: UW (v zastúpení: F. Quraishi, avocat)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  predvolal účastníkov konania, ak je to potrebné,
               
            
                  —
               
               
                  vyhlásil žalobu za prípustnú,
               
            
                  —
               
               
                  vyhlásil žalobu za odôvodnenú,
               
            
                  —
               
               
                  zmenil alebo zrušil napadnuté zamietavé rozhodnutie z 2. októbra 2019, ktoré prijal [dôverné] (1) ako menovací orgán (ďalej len „AIPN“) a vyhlásil sťažnosť č. R/352/19 z 27. mája 2019 za dôvodnú, a v dôsledku toho zmenil alebo zrušil pôvodné rozhodnutie prijaté 27. februára 2019 z dôvodu ničotnosti rozhodovacieho postupu, protiprávneho predloženia veci posudkovej komisii, formálnych vád, neexistencie právneho základu, nedostatku odôvodnenia alebo nesprávneho odôvodnenia, prekročenia alebo zneužitia právomoci alebo akéhokoľvek iného relevantného dôvodu,
               
            
                  —
               
               
                  v dôsledku toho nariadil, aby žalobkyňa bola opätovne zaradená na svoju poslednú pracovnú pozíciu, ktorú zastávala v [dôverné], alebo na rovnocenné pracovné miesto a vrátil jej spätne všetky jej práva,
               
            
                  —
               
               
                  nariadil všetky nevyhnutné opatrenia a vyšetrovacie úkony, najmä lekársky posudok vyhotovený nezávislým znalcom na účely posúdenia zlučiteľnosti zdravotného stavu žalobkyne s výkonom jej poslednej pracovnej pozície v [dôverné] alebo akejkoľvek pozície zodpovedajúcej jej platovej triede a kvalifikácii alebo akéhokoľvek iného pracovného miesta v Komisii zodpovedajúceho jej schopnostiam a spôsobilosti,
               
            
                  —
               
               
                  uložil AIPN povinnosť nahradiť trovy konania, a najmä náklady na znalecký posudok,
               
            
                  —
               
               
                  vyhradil žalobkyni všetky ostatné práva, žalobné dôvody, nároky a návrhy.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod založený na z protiprávnosti rozhodnutia AIPN z 27. februára 2019, ktoré nesprávne uvádza rozhodnutie AIPN z 31. marca 2016 o predložení veci posudkovej komisii, hoci vec jej bola predložená 26. júna 2018, v dôsledku čoho je napadnuté rozhodnutie postihnuté vadou, ktorá musí viesť k jeho zmene alebo zrušeniu.
               
            
                  2.
               
               
                  Druhý žalobný dôvod založený na protiprávnom predložení veci posudkovej komisii po zrušení rozhodnutia z 9. novembra 2017 rozhodnutím AIPN z 30. apríla 2018. V dôsledku zrušenia rozhodnutia z 9. novembra 2017, ktorým bola žalobkyňa vyhlásená za osobu v úplnej trvalej invalidite, žalobkyňa mala absolvovať prehliadku vykonanú lekárskou službou. K tomu však nedošlo a toto pochybenie tak musí viesť k zmene alebo zrušeniu napadnutého rozhodnutia.
               
            
                  3.
               
               
                  Tretí žalobný dôvod založený na protiprávnom predložení veci posudkovej komisii 26. júna 2018, hoci podmienky predloženia, najmä podmienka týkajúca sa dĺžky neprítomnosti z dôvodu choroby pred predložením veci posudkovej komisii, neboli splnené.
               
            
                  4.
               
               
                  Štvrtý žalobný dôvod založený na nesprávnom zložení posudkovej komisie a neopodstatnenosti vykonaných záverov. Žalobkyňa uvádza, že ju lekár [dôverné] obťažoval a tvrdí, že je nemysliteľné, aby bol poverený posúdením jej zdravotného stavu. Nedostatok nestrannosti jedného z členov posudkovej komisie predstavuje vadu, ktorá spôsobuje protiprávnosť rozhodnutia, ktorým sa žalobkyňa vyhlasuje za invalidnú.
               
            
         (1)  Skryté dôverné informácie.